I mellemvægt bliver det en ren nordjyske finale, da både Pandrups Jesper Christensen og AK Jydens Daniel Holt vandt deres semifinale søndag formiddag. Også i letsværvægt var der udsigt til en ren nordjysk finale, men Jydens forsvarende danske mester Mathias Thomsen måtte overraskende se sig besejret med 22-20 til Rajab Sarwari efter en hård og tæt semifinale. Sarwari møder i finalen Pandrups stortalent Jim Andreasen, som vandt sin semfinale 31-25. I bantamvægt møder Pansdrups Daniel Petersen rutinerede Dennis Ceylan i finalen. Det er mesterskabernes letteste klasse både vægtmæssigt og boksemæssigt. Her er nemlig kun to deltagere. I letvægt er der også nordjysk deltagelse. Pandrups rutinerede Brian Brix er finaleklar. Den sjette og sidste nordjyde i finalen er i weltervægt, hvor Carsten Hammer Sørensen er klar til at forsvare sit mesterskab fra sidste år. I kan se højdepunkter fra finalerne ved de jyske mesterskaber søndag aften kl. 20.00-21.00 i Sportsministeriet X-tra, som sendes på TV2/Nord.

Referat:
Hele seks nordjyske boksere er klar til søndagens finaler ved de jyske mesterskaber i Aarhus.